Clwb pêl-droed o Lansawel ym mwrdeistref Castell-nedd Port Talbot ydi **C.P.D. Briton Ferry Llansawel** (Saesneg: *Briton Ferry Llansawel A.F.C.*). Mae'r clwb yn uniad yn 2009 rhwng **Briton Ferry Athletic FC** a **Llansawel FC**. Mae'r clwb yn chwarae yng Nghynghrair Cymru (Y De), ail lefel pêl-droed yng Nghymru.

Yn ogystal â'r tîm dynion, ceir tîm datblygu; ieuenctid; menywod; ail dîm menywod wrth; a dan 16.

Hanes
-----

Sefydlwyd y clwb presenol yn 2009 wrth i glybiau **Briton Ferry Athletic** a **C.P.D. Llansawel** uno er mwyn creu C.P.D. Briton Ferry Llansawel.

### Briton Ferry Athletic

Sefydlwyd **Briton Ferry Athletic** ym 1925-26 o dan yr enw **Briton Ferry Ex-Schoolboys** cyn newid eu henwau ym 1926 cyn dod yn aelodau o Gynghrair Cymru (Y De) yn 1932-33.

Roedd y clwb yn un o aelodau gwreiddiol Cynghrair Cenedlaethol Cymru ym 1992-93 ond ar ddiwedd tymor 1993-94 disgynodd y clwb yn ôl i Gynghrair Cymru (Y De). Er ennill Pencampwriaeth Cynghrair Cymru (Y De) y tymor canlynoil, gwrthododd y clwb y gwahoddiad i esgyn yn ôl i'r brif adran. Yn dilyn y penderfyniad, cafwyd sawl tymor anodd ac erbyn diwedd 2008-09 roedd y clwb wedi cwympo i Drydedd Adran Cynghrair Cymru (Y De)..

### Llansawel

Sefydlwyd **C.P.D. Llansawel** ym 1985 gan grŵp o dadau oedd â'u meibion yn chwarae i Giant's Grave Boys Club. Profodd y clwb yn llwyddiannsus iawn mewn cynghreiriau lleol ac erbyn 2005-06 fe'i dyrchafwyd i Adran Tri Gynghrair Cymru (Y De). Wedi tair mlynedd yno penderfynwyd ddechrau trafodaethau i uno gyda Briton Ferry Athletic.

### Briton Ferry Llansawel

Chwaraerodd y clwb eu tymore cyntaf yn Nhrydedd Adran Cynghrair Cymru (Y De) yn 2009-10 gan gymryd lle yr hen Briton Ferry Athletic.

Maes
----

Mae'r clwb yn chwarae yn maes Yr Hen Ffordd (Old Road) yn Llansawel. Enillodd y maes statws *Tier 2* gan Gymdeithas Bêl-droed Cymru a thros y blynyddoedd diweddar ychwanegwyd eisteddle grand, adnoddau i wylwyr anabl, adnoddau i'r wasg a mochelfa timau ('dugout') 13 person.

Cit ac Arwyddlun
----------------

Mae arfbais y clwb newydd yn defnyddio'r lliwiau gwych, coch a melyn sy'n cynrychioli lliwiau'r ddau glwb a unodd. Oddi ar 2009-10 y lliwiau cit cartref yw dyluniad traddodiadol yr hen Briton Ferry o grys wedi ei chwarteri'n goch a gwyrdd, trwsus gwyrdd a sannau cochion. Y cit oddi cartref yw lliwiau traddodiadol yr hen dîm Llansawel sef, crys felen, trwsus du a sannau streipiog ar draws melyn a du.

Y cit bellach yw coch i gyd.

Anrhydeddau
-----------

* **Cynghrair Cymru (Y De) Adran Un**
	+ Pencampwyr: 1993-94
	+ Ail Safle: 1991-92

Chwaraewyr nodedig
------------------

* Roy John - 14 cap dros Gymru 1931–1938
* Harold Williams - 4 cap dros Gymru 1949-1950
* Carl Harris - 24 cap dros Gymru 1976-1982

Cyfeiriadau
-----------

1. ↑  "Briton Ferry Llansawel - Gwefan Swyddogol". Archifwyd o'r gwreiddiol ar 2018-11-27. Cyrchwyd 2018-11-24.
2. ↑  Soccerway.com
3. 1 2 3 4  "History - Briton Ferry Llansawel AFC". Briton Ferry Llansawel AFC. Archifwyd o'r gwreiddiol ar 2018-11-27. Cyrchwyd 2018-11-24.
4. ↑  "Welsh League (South) 1932-33". Welsh Football Data Archive.
5. ↑  "Teithio'r tymhorau: 1992/93". Sgorio.
6. ↑  "Welsh League (South) 2008-09". Welsh Football Data Archive.
7. ↑  "Welsh League (South) 2009-10". Welsh Football Data Archive.
8. ↑  "copi archif". Archifwyd o'r gwreiddiol ar 2018-11-27. Cyrchwyd 2018-11-24.
9. ↑  "copi archif". Archifwyd o'r gwreiddiol ar 2018-11-27. Cyrchwyd 2018-11-24.
10. ↑  The Welsh Football League - Official Website Archifwyd February 24, 2009, yn y Peiriant Wayback.

Dolenni allanol
---------------

* Twitter @bflafc

| Cynghrair Cymru (Y De), 2018-19 |
| --- |
| Cambrian a Clydach | Celtic Cwmbrân | Cwmaman | Ffynnon Taf | Goytre | Goytre Unedig | Gwndy | Hwlffordd | Lido Afan | Llanilltyd Fawr | Llansawel | Pen-y-bont | Tref Pontypridd | Port Talbot | Rhydaman | Ton Pentre |  |